Народно читалище „Люлински изгрев -1903г.”

с. Големо Бучино, ул. „Люлин” № 2, email: nch\_lulinskiizgrev\_1903@abv.bg

ОТЧЕТ

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2021ГОДИНА

**Актуално състояние**

НЧ „Люлински изгрев 1903г. е изпълнило разпоредбите на ЗНЧ:

**Чл.10** от ЗНЧ, а именно – вписано е в Регистъра на народните читалища на Министерство на културата под № 1033 от 24.03.2006;

**Чл. 16, ал.2,т.1** от ЗНЧ на Общо събрание бе приет изготвените доклад за дейността и Финансов отчет за 2021г. – 05 март 2022 година.

**Чл.26а**, ал.4,**Чл.26,ал.2** от ЗНЧ - представени до кмета на общината и общинския съвет Доклад за осъществените читалищни дейности и Финансов отчет за 2021 г. – 31март.2022

**Чл.26**,**ал.1** от ЗНЧ и е представен в община Перник - Културен календар за 2022 година

НЧ „Люлински изгрев -1903г” е регистрирано в **Агенция по вписванията** на 31.05.2019 и е подаден А17 за вписване на обстоятелства относно НЧ „Люлински изгрев-1903г.” на 29 март 2022 година.

В изпълнение на своите дейности читалището си партнира с Кметство Големо Бучино, Пенсионерския клуб, 13 ОУ „Св.св.Кирил и Методий” , Детска градина „Българче” НЧ”Христо Ботев 1928г.”, Фондация „Глобални библиотеки България, РБ”Светослав Минков

Библиотеката е регистрирана под № 1621 в регистъра на обществените библиотеки на Министерство на културата.

В края на 2021година регистрирания библиотечен фонд наброява 7 802 бр.

Набавени бяха 38 тома книги;

Регистрираните читатели през 2021 са 91 от тях 31 до 14 години;

През отчетния период заетите библиотечни материали са 832 книги;

Посещения за дома – 269;

Посещения в читалня - 16 ;

за ползване на компютри -170;

За популяризиране на книгата и стимулиране на четенето – в библиотеката обособяваме кътове и тематични витрини с книги и материали, посветени на юбилейни дати и събития през годината, за

2021 година отбелязаните такива са 20.

**165** години от рождението на Стоян Михайловски; **150** години от рождението на Даме Груев; **135** години от рождението на Людмил Стоянов; **148** години от гибелта на Васил Левски; Световен ден на поезията; Международен ден на детската книга; **200** години от рождението на Георги Сава Раковски; **145** години от Априлското въстание; Международен ден на книгата;**155** години от рождението на Пенчо Славейков;**400** години от рождението на Лафонтен;**85** години от рождението на Стефан Цанев; **135** години от рождението на Дора Габе, **135** години от рождението на Ран Босилек;**165** години от рождението на Ран Босилек; **165** години от рождението на Оскар Уайлд; **1075** години от смъртта на Св. Иван Рилски; **200** години от рождението на Достоевски; **150** години от рождението на Панайот Пипков; **155** години от излизането на в.”Македония” под редакцията на П.Р Славейков в Цариград.

През2021 година представихме проектно предложение по обявена конкурсна сесия по Програма „Българските библиотеки – съвременни центрове за четене и информираност” включващо 80 заглавия от 17 издателства, на обща стойност 1478,18 лв. Работихме с форматираното от Министерството на културата Приложение 2: списък на изданията 2021, което включва списък и рекапитулация 1,и рекапитулация 2. Подадохме го на диск и на хартия. Не разбираме , как липсва списъка в електронен вариант, като с рекапитулацията са на екселска таблица, отварящи се с две съседни полета.

**Информационна система в библиотеката**

Включва 3 броя компютърни конфигурации, получени по Програма „Глобални библиотеки България” От 2011 година библиотеката предоставя нови услуги на гражданите – безплатен достъп до интернет и онлайн информация, електронни услуги. През летните месеци в библиотеката работиха доброволци. Подготвиха и представиха пред деца от 1 до 7 години куклени представления. Показаха и четяха на децата стихчета и приказки от панорамни книжки.

**Любителско творчество**

**•Детска танцова група „Шопчета” с ръководител Роман Михайлов** –През 2021 година групата работи 11 месеца и проведе 67 репетиции - събира се на репетиции два пъти седмично – в сряда и събота.

Групата е основен участник в празничния календар на читалището: Ден на любителското творчество; „Пробуждане с хоро” – на 03 март 2021г. ; 80 годишния юбилей на народната певица и златна медалистка от много конкурси и фестивали Денка Иванова Младенова – 18 май 2021 година; „Събор в памет на загиналите във войните бучинци” – 20 юни 2021; Коледен празник,

„Шопчетата” успешно се изявиха на фестивали и конкурси:

На XII Национален конкурс „Дай , бабо, огънче” 29 май 2021 година; ; „На мегдано у Драгичево” – 20 юни 2021 година; На „Слънце иде…” Дрен 2021 – 26 юни 2021година; На XI -ти фолклорен събор” Хоро се вие, песен се пее” Миланово, община Своге – 07 август 2021 година. Групата се представи и в онлайн фестивал в с.Тетово , Русенско.

**• Фолклорна танцова група „Настроение**” с 20 участника, и с ръководител Иван Стойков. Изявиха се на: „Пробуждане с хоро” – 3 март 2021г. С мъжете от групата представихме на вниманието на Областна администрация Перник : типов формуляр на Националната система ”Живи човешки съкровища” за „Бучинско мъжко хоро” – 15 юни 2021 година.

Показахме приемственост и повече от 70 години жива традиция. Ще продължим и в бъдеще да търсим снимков материал на всички поколения бучинци играли и предали на следващите поколения „хорото на команда”

**•Сурвакарска група Големо Бучино** - 50 участника, с ръководител Петър Александров. Групата е организатор и основен участник в местната „Сурва” в селото, както и в с. Мало Бучино. – Сурвакарски игри около огъня – 13 януари 2021

**Школи, кръжоци, клубове по изкуствата**

• Приложно изкуство : Работилница на сурвакаря ; Работилница на приказките по време на ваканцията през юли и август библиотеката бе място и за творчество, за рисуване, за изработка на декори и кукли за куклен театър и игра с тях.

**Традиционни и други празници**

* Сурвакарски игри около огъня на 13 януари 2021г.

 - Ден на любителското творчество,Честита Баба Марта – 01март.2021

 - Поздрав за 80 –тия рожден ден на Денка Иванова Младенова – 18 май 2021

 - Първоюнски празник за децата на Големо Бучино – На практика се видя, че когато с празника са съпричастни повече хора, като група майки и спонсори, то лошото време не може да помрачи празника на 62 деца.

 - Полагане цветя на войнишкия паметник – 20 юни 2021година.

 - Коледен празник за децата на Големо Бучино – с програма и подаръци за всяко дете – 23 декември 2021

**Ефективно използване на базата за дейност**

От РЗП 876кв.м. през 2021 целогодишно използвахме 155 кв.м – библиотека и репетиционна - неизползваеми почти през цялата година са 721 кв.м Читалищната сграда е построена до покрив с активното участие на цялото население през 1985година и 18 приходоизточника. До 1991 година успяхме да обзаведем само библиотеката и малкия салон /репетиционна/. Недовършени и необзаведени остават и до днес сцената и зрителната зала. Читалищната сграда е в лошо състояние. Покрива тече над салоните и фоайетата, а вече и над библиотеката. Не е по силите ни сами да се справим с проблемите, които се задълбочават.

**Привлечени приходи за дейност**

От членски внос 100.00

От дарения 265.00

-----------------------------------------------------------------------------------------------------

**Всичко**  **365.00лв**.

Субсидирана численост 1.25

Брой регистрирани читалищни членове **50**